04.02.2021
Аҧсны Аҳәынҭқарра Ахада Аслан Бжьаниа Терент Ҷаниа иԥсҭазаара иалҵра инамаданы иуацәеи иҭынхацәеи дрыдышшылеит
«Гәалсра дула срыдышшылоит Терент Ҷаниа иуацәеи иҭынхацәеи збаҩхатәреи, зыуаҩреи рыла Аԥсны еицырдыруа, иналукааша аҧсуа апоет, ашәҟәыҩҩы, апублицист, Аԥсни Урыстәылеи ажурналистцәа реидгылақәа ирылахәыз, Аԥсны Аҳәынҭқарра акультура зҽаԥсазтәыз аусзуҩы иаалырҟьаны иԥсҭазаара иалҵра инамаданы.
Терент Ҷаниа иԥсҭазаара иалҵрала аԥсуа литература, аԥсуа культура ацәыӡ ду аиуит.
Уи ирҿиаратә ҭынхеи, иуаҩреи, иаамысҭашәареи рыла аԥсуа жәлар ргәалашәараҿы акыраамҭа даанхоит»